
LIETUVOS RESPUBLIKOS
BAUDŽIAMOJO PROCESO KODEKSO PAPILDYMO 82 STRAIPSNIU
ĮSTATYMAS

2020 m.			d. Nr.
Vilnius

1 straipsnis. Kodekso papildymas 82 straipsniu
Papildyti Kodeksą 82 straipsniu:
[bookmark: _GoBack]„82 straipsnis. Vaizdo konferencijų, telekonferencijų naudojimas ikiteisminiame tyrime ir nagrinėjant bylas teisme 
1. Ikiteisminio tyrimo metu atliekamų veiksmų vykdymas, bylų nagrinėjimas ir proceso dalyvių dalyvavimas teismo posėdžiuose gali būti užtikrinami naudojant informacines ir elektroninių ryšių technologijas (per vaizdo konferencijas, telekonferencijas ir kitaip). Naudojant šias technologijas, turi būti užtikrinti patikimas proceso dalyvių tapatybės nustatymas ir duomenų (įrodymų) objektyvus fiksavimas bei pateikimas.
2. Ikiteisminio tyrimo ar bylos nagrinėjimo proceso metu, naudojant šio straipsnio 1 dalyje numatytas informacines ir elektroninių ryšių technologijas, procesiniai dokumentai įteikiami šio Kodekso 81 straipsnyje nustatyta tvarka. 
3. Ikiteisminis tyrimas ir bylų nagrinėjimas teisme, naudojant šio straipsnio 1 dalyje numatytas informacines ir elektroninių ryšių technologijas, vykdomi mutatis mutandis taikant šiame Kodekse nustatytas taisykles.“

[bookmark: part_cf7c1832bb2a4cb09b55f60f9e5e6216]2 straipsnis. Įstatymo įsigaliojimas ir įgyvendinimas
[bookmark: part_358f93452ee640629c3c9887847673dd]1. Šis įstatymas įsigalioja 2020 m. gegužės 1 d.
2. Lietuvos Respublikos teisingumo ministras ir Lietuvos Respublikos generalinis prokuroras iki 2020 m. balandžio 30 d. priima šio įstatymo įgyvendinamuosius teisės aktus.

